CELEX: 32019D0252
Language: lv
Date: 2019-02-11 00:00:00
Title: Komisijas Īstenošanas lēmums (ES) 2019/252 (2019. gada 11. februāris), ar kuru groza Lēmumu 2005/240/EK, ar ko nosaka metodes cūku liemeņu klasificēšanai Polijā (izziņots ar dokumenta numuru C(2019) 811)

13.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 42/29
               
            
         KOMISIJAS ĪSTENOŠANAS LĒMUMS (ES) 2019/252
         (2019. gada 11. februāris),
         ar kuru groza Lēmumu 2005/240/EK, ar ko nosaka metodes cūku liemeņu klasificēšanai Polijā
         
            
               (izziņots ar dokumenta numuru C(2019) 811)
            
         
         (Autentisks ir tikai teksts poļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta p) un t) punktu,
         tā kā:
         
                     (1)
                  
                  
                     Regulas (ES) Nr. 1308/2013 IV pielikuma B daļas IV iedaļas 1. punktā noteikts, ka cūku liemeņu klasificēšanas vajadzībām muskuļaudu saturs jānovērtē, izmantojot Komisijas atļautas klasificēšanas metodes, un ka apstiprināt drīkst tikai statistiski pierādītas novērtēšanas metodes, kuru pamatā ir vienas vai vairāku cūkas liemeņa anatomisko daļu fiziska izmērīšana. Klasificēšanas metodes būtu jāatļauj izmantot tikai tad, ja statistiskā kļūda novērtējumā nepārsniedz maksimālo pielaidi. Minētā kļūdas pielaide ir noteikta Komisijas Deleģētās regulas (ES) 2017/1182 (2) V pielikuma A daļā.
                  
               
                     (2)
                  
                  
                     Ar Komisijas Lēmumu 2005/240/EK (3) Polijā tika atļauts izmantot astoņas cūku liemeņu klasificēšanas metodes. Ar minēto lēmumu Polijai tika atļauts arī noteikt cūku liemeņu noformējumu, kurā ietilpst nieru tauki, nieres un/vai diafragma.
                  
               
                     (3)
                  
                  
                     Polija ir lūgusi Komisiju apstiprināt trīs jaunas metodes cūku liemeņu klasificēšanai Polijas teritorijā un Deleģētās regulas (ES) 2017/1182 11. panta 3. punktā minētajā protokolā ir sīki aprakstījusi sadalīšanas izmēģinājumus, norādot principus, uz kuriem šīs metodes pamatojas, sadalīšanas izmēģinājumu rezultātus un vienādojumus, ko izmanto, lai novērtētu muskuļaudu procentuālo daudzumu.
                  
               
                     (4)
                  
                  
                     Minētā lūguma pārbaudē secināts, ka jauno klasificēšanas metožu apstiprināšanas nosacījumi ir izpildīti. Tāpēc minētās klasificēšanas metodes Polijā būtu jāapstiprina.
                  
               
                     (5)
                  
                  
                     Saskaņā ar Regulas (ES) Nr. 1308/2013 20. panta t) punktu Polija ir lūgusi arī atļauju noteikt cūku liemeņu noformējumu, kas atšķiras no minētās regulas IV pielikuma B daļas III iedaļā noteiktā standarta noformējuma. Saskaņā ar pašreizējo parasto komercdarbības praksi Polijā cūku liemeņu noformējumā ietilpst nieru tauki, nieres un/vai diafragma, bet neietilpst ārējā auss eja. Tāpēc reģistrētais liemeņu svars neatbilst standarta noformējuma svaram.
                  
               
                     (6)
                  
                  
                     Minētā lūguma pārbaudē tika secināts, ka nosacījumi citāda cūku liemeņu noformējuma atļaušanai Polijā ir izpildīti. Tāpēc būtu jāatļauj Polijai noteikt cūku liemeņu noformējumu ar nieru taukiem, nierēm un/vai diafragmu, bet bez ārējās auss ejas. Reģistrētais liemeņu svars būtu attiecīgi jākoriģē, lai tas atbilstu standarta noformējuma svaram.
                  
               
                     (7)
                  
                  
                     Tāpēc būtu attiecīgi jāgroza Lēmums 2005/240/EK.
                  
               
                     (8)
                  
                  
                     Aparātu vai klasificēšanas metožu izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2005/240/EK groza šādi:
            
                        1)
                     
                     
                        lēmuma 1. pantu aizstāj ar šādu:
                        
                           “1. pants
                           Cūku liemeņu klasificēšanai Polijā saskaņā ar Eiropas Parlamenta un Padomes Regulas (ES) Nr. 1308/2013 (*1) IV pielikuma B daļas IV iedaļas 1. punktu ir atļauts izmantot šādas metodes:
                           
                                       a)
                                    
                                    
                                       aparātu “Capteur Gras/Maigre – Sydel (CGM)” un ar to saistītās novērtēšanas metodes, kuru sīks apraksts sniegts pielikuma 1. daļā;
                                    
                                 
                                       b)
                                    
                                    
                                       aparātu “Ultra FOM 300” un ar to saistītās novērtēšanas metodes, kuru sīks apraksts sniegts pielikuma 2. daļā;
                                    
                                 
                                       c)
                                    
                                    
                                       aparātu “Fully automatic ultrasonic carcass grading (Autoform)” un ar to saistītās novērtēšanas metodes, kuru sīks apraksts sniegts pielikuma 3. daļā;
                                    
                                 
                                       d)
                                    
                                    
                                       aparātu “IM-03” un ar to saistītās novērtēšanas metodes, kuru sīks apraksts sniegts pielikuma 4. daļā;
                                    
                                 
                                       e)
                                    
                                    
                                       aparātu “Autofom III” un ar to saistītās novērtēšanas metodes, kuru sīks apraksts sniegts pielikuma 5. daļā;
                                    
                                 
                                       f)
                                    
                                    
                                       aparātu “CSB Image-Meater (CSB)” un ar to saistītās novērtēšanas metodes, kuru sīks apraksts sniegts pielikuma 6. daļā;
                                    
                                 
                                       g)
                                    
                                    
                                       aparātu “Fat-O-Meater II (FOM II)” un ar to saistītās novērtēšanas metodes, kuru sīks apraksts sniegts pielikuma 7. daļā;
                                    
                                 
                                       h)
                                    
                                    
                                       “manuālo metodi (ZP)” un ar to saistītās novērtēšanas metodes, kuru sīks apraksts sniegts pielikuma 8. daļā;
                                    
                                 
                                       i)
                                    
                                    
                                       aparātu “gmSCAN” un ar to saistītās novērtēšanas metodes, kuru sīks apraksts sniegts pielikuma 9. daļā;
                                    
                                 
                                       j)
                                    
                                    
                                       aparātu “ESTIMEAT” un ar to saistītās novērtēšanas metodes, kuru sīks apraksts sniegts pielikuma 10. daļā;
                                    
                                 
                                       k)
                                    
                                    
                                       aparātu “MEAT3D” un ar to saistītās novērtēšanas metodes, kuru sīks apraksts sniegts pielikuma 11. daļā.
                                    
                                 Attiecībā uz aparātu “Ultra FOM 300”, kas minēts pirmās daļas b) punktā, pēc mērījumu procedūras pabeigšanas ir jābūt iespējai uz liemeņa verificēt, ka F1 un F2 mērījuma vērtības aparāts ir noteicis mērījuma vietā, kas noteikta pielikuma 2. daļas 3. punktā. Mērījuma vietas atbilstoša marķēšana jāveic mērījumu procedūras laikā.
                           Manuālo metodi “ZP”, kas minēta pirmās daļas h) punktā, drīkst izmantot tikai kautuvēs, kuru kaušanas līnijas maksimālā jauda ir 40 cūkas stundā.
                        
                        
                           (*1)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).”;"
                        
                     
                  
                        2)
                     
                     
                        lēmuma 2. pantu aizstāj ar šādu:
                        
                           “2. pants
                           Neatkarīgi no standarta noformējuma, kas minēts Regulas (ES) Nr. 1308/2013 IV pielikuma B daļas III iedaļā, nieru tauki, nieres un diafragma no cūku liemeņiem pirms svēršanas un klasificēšanas nav jāatdala, bet ārējā auss eja var tikt atdalīta. Lai cūku liemeņu kotējumi būtu salīdzināmi, reģistrēto silta liemeņa svaru:
                           
                                       a)
                                    
                                    
                                       samazina šādi:
                                       
                                                   1)
                                                
                                                
                                                   ja nav atdalīta diafragma, par 0,23 %;
                                                
                                             
                                                   2)
                                                
                                                
                                                   ja nav atdalīti nieru tauki un nieres:
                                                   
                                                               —
                                                            
                                                            
                                                               S un E kategorijas liemeņiem par 1,90 %,
                                                            
                                                         
                                                               —
                                                            
                                                            
                                                               U kategorijas liemeņiem par 2,11 %,
                                                            
                                                         
                                                               —
                                                            
                                                            
                                                               R kategorijas liemeņiem par 2,54 %,
                                                            
                                                         
                                                               —
                                                            
                                                            
                                                               O kategorijas liemeņiem par 3,12 %,
                                                            
                                                         
                                                               —
                                                            
                                                            
                                                               P kategorijas liemeņiem par 3,35 %;
                                                            
                                                         
                                             
                                 
                                       b)
                                    
                                    
                                       palielina par 260 g vienam liemenim, ja ir atdalītas abas ārējās auss ejas.”;
                                    
                                 
                     
                  
                        3)
                     
                     
                        pielikumu groza saskaņā ar šā lēmuma pielikumu.
                     
                  
         
            2. pants
            Šis lēmums ir adresēts Polijas Republikai.
         
         
            Briselē, 2019. gada 11. februārī
            
               
                  Komisijas vārdā –
               
               
                  Komisijas loceklis
               
               Phil HOGAN
            
         
         
            (1)  OV L 347, 20.12.2013., 671. lpp.
         
         
            (2)  Komisijas 2017. gada 20. aprīļa Deleģētā regula (ES) 2017/1182, ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013 (OV L 171, 4.7.2017., 74. lpp.).
         
            (3)  Komisijas 2005. gada 11. marta Lēmums 2005/240/EK, ar ko nosaka metodes cūku liemeņu klasificēšanai Polijā (OV L 74, 19.3.2005., 62. lpp.).
      
      
         
            PIELIKUMS
            Lēmuma 2005/240/EK pielikumam pievieno šādu 9., 10. un 11. daļu:
            
               “9. daļa
               
               gmSCAN
               
                        
                           1.
                        
                        
                           Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu “gmSCAN”.
                        
                     
                        
                           2.
                        
                        
                           Aparāts “gmSCAN”, izmantojot magnētisko indukciju, bez saskares nosaka liemeņu dielektriskās īpašības. Mērīšanas sistēma sastāv no vairākām raidītājspolēm, kuras rada mainīgu, zemas intensitātes magnētisko lauku. Signālu, ko rada liemeņa izraisītais magnētiskā lauka traucējums, uztvērējspoles pārveido kompleksā elektriskajā signālā, kas atbilst liemeņa muskuļaudu un taukaudu dielektriskajiem parametriem.
                        
                     
                        
                           3.
                        
                        
                           Liemeņa muskuļaudu saturu aprēķina pēc šādas formulas:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 × (Q3/CW),
                                    
                                 kur:
                           
                                       Ŷ
                                    
                                    
                                       =
                                    
                                    
                                       aplēstais liemeņa muskuļaudu procentuālais daudzums;
                                    
                                 
                                       CW
                                    
                                    
                                       =
                                    
                                    
                                       silta liemeņa svars kilogramos;
                                    
                                 
                                       Q1, Q2 un Q3
                                    
                                    
                                       =
                                    
                                    
                                       magnētiskās indukcijas atbilde (voltos) attiecīgi no šķiņķa, vidus un pleca apvidus.
                                    
                                 Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars).
                        
                     
                  10. daļa
               
               ESTIMEAT
               
                        
                           1.
                        
                        
                           Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu “ESTIMEAT”.
                        
                     
                        
                           2.
                        
                        
                           Aparāts “ESTIMEAT” izmanto dziļuma kameru, lai iegūtu trīsdimensionālu liemeņa attēlu un aplēstu liemeņa formas parametrus. Lai aprēķinātu muskuļaudu saturu, tiek producēti 130 šķērsgriezumi, un katram šķērsgriezumam noteikti šādi parametri: virsmas laukums, perimetrs, izliekumi.
                        
                     
                        
                           3.
                        
                        
                           Liemeņa muskuļaudu saturu aprēķina pēc šādas formulas:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7,
                                    
                                 kur:
                           
                                       Ŷ
                                    
                                    
                                       =
                                    
                                    
                                       aplēstais liemeņa muskuļaudu procentuālais daudzums,
                                    
                                 
                                       X1
                                    
                                    
                                       =
                                    
                                    
                                       summārā kļūda punktā P-66, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu Rsf;
                                    
                                 
                                       X2
                                    
                                    
                                       =
                                    
                                    
                                       liemeņa virsmas ārējais izliekums punktā Z-80 starp šķiņķa un pleca maksimālo izliekumu;
                                    
                                 
                                       X3
                                    
                                    
                                       =
                                    
                                    
                                       summārā kļūda punktā P-58, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu R/summārā kļūda punktā P-67, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu R;
                                    
                                 
                                       X4
                                    
                                    
                                       =
                                    
                                    
                                       summārā kļūda punktā P-103, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu Rsf/summārā kļūda punktā P-111, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu Rsf;
                                    
                                 
                                       X5
                                    
                                    
                                       =
                                    
                                    
                                       parciālais šķērsgriezuma dziļums punktā P-49, noteikts 3/10 no šķērsgriezuma platuma/parciālais šķērsgriezuma dziļums punktā P-49, noteikts 5/10 no šķērsgriezuma platuma;
                                    
                                 
                                       X6
                                    
                                    
                                       =
                                    
                                    
                                       maksimālais šķērsgriezuma dziļums punktā P-18/maksimālais šķērsgriezuma dziļums punktā P-49;
                                    
                                 
                                       X7
                                    
                                    
                                       =
                                    
                                    
                                       parciālā kļūda punktā P-72, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu R, noteikta 4/10 no šķērsgriezuma laukuma.
                                    
                                 Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars).
                        
                     
                  11. daļa
               
               MEAT3D
               
                        
                           1.
                        
                        
                           Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu “MEAT3D”.
                        
                     
                        
                           2.
                        
                        
                           “MEAT3D” izmanto dziļuma kameru, lai iegūtu trīsdimensionālu liemeņa attēlu un aplēstu liemeņa formas parametrus. Lai skenēšanas procesā pozicionētu cūkas pusliemeni, tiek izmantots īpašs rāmis. Lai aprēķinātu muskuļaudu saturu, tiek producēti 130 šķērsgriezumi, un katram šķērsgriezumam noteikti šādi parametri: virsmas laukums, perimetrs, izliekumi.
                        
                     
                        
                           3.
                        
                        
                           Liemeņa muskuļaudu saturu aprēķina pēc šādas formulas:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4 – 2,56922 × X5 + 17,34226 × X6 – 2,00088 × X7,
                                    
                                 kur:
                           
                                       Ŷ
                                    
                                    
                                       =
                                    
                                    
                                       aplēstais liemeņa muskuļaudu procentuālais daudzums,
                                    
                                 
                                       X1
                                    
                                    
                                       =
                                    
                                    
                                       summārā kļūda punktā P-49, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu Rsf/summārā kļūda punktā P-23, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu Rsf;
                                    
                                 
                                       X2
                                    
                                    
                                       =
                                    
                                    
                                       summārā kļūda punktā P-79, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu R/liemeņa izliekumu maksimālā vērtība punktos P-50–P-99;
                                    
                                 
                                       X3
                                    
                                    
                                       =
                                    
                                    
                                       šķērsgriezuma liekuma rādiuss punktā P-68/šķērsgriezuma liekuma rādiuss punktā P-51;
                                    
                                 
                                       X4
                                    
                                    
                                       =
                                    
                                    
                                       parciālā kļūda punktā P-70, t. i., summārais attālums no šķērsgriezuma tuvinājuma punktiem līdz līnijai ar rādiusu R, noteikta 3/10 no šķērsgriezuma laukuma;
                                    
                                 
                                       X5
                                    
                                    
                                       =
                                    
                                    
                                       summārā kļūda punktā P-55, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu Rsf/summārā kļūda punktā P-71, t. i., summārais attālums no šķērsgriezuma tuvinājuma punktiem līdz riņķa līnijai ar rādiusu Rsf;
                                    
                                 
                                       X6
                                    
                                    
                                       =
                                    
                                    
                                       parciālais šķērsgriezuma dziļums punktā P-62, noteikts 3/10 no šķērsgriezuma platuma/parciālais šķērsgriezuma dziļums punktā P-62, noteikts 6/10 no šķērsgriezuma platuma;
                                    
                                 
                                       X7
                                    
                                    
                                       =
                                    
                                    
                                       parciālais šķērsgriezuma dziļums punktā P-33, noteikts 2/10 no šķērsgriezuma platuma/šķiņķa maksimālā vērtība.
                                    
                                 Šo formulu piemēro liemeņiem, kuru svars ir no 60 līdz 120 kilogramiem (silta liemeņa svars).”